ອິນໂດເນເຊຍ ຈະຕິດຕັ້ງ ກ້ອງວົງຈອນປິດ ທົ່ວນະຄອນ ຈາກາຕາ
ອິນໂດເນເຊຍ ມີແຜນການ ທີ່ຈະຕິດຕັ້ງ ກ້ອງ​ວົງຈອນປິດ ຫຼາຍຮ້ອຍໜ່ວຍ ໃນນະຄອນຫຼວງ ຈາກາຕາ ແລະ ຕັ້ງປ້ອມຍາມຕຳຫຼວດ ຂຶ້ນທຸກແຈ ໃນນະຄອນດັ່ງກ່າວ.
ຜູ້ປົກຄອງນະຄອນ Jakarta ໄດ້ປະກາດແຜນທີ່ຈະຕິດຕັ້ງ ກ້ອງຖ່າຍວົງຈອນປິດ ຫລາຍຮ້ອຍໜ່ວຍ ຢູ່ໃນນະຄອນ ຫລວງອິນໂດເນເຊຍ ຫລັງຈາກສະໜາມ ບິນນາໆຊາດ Jakarta ໄດ້ຖືກຈັດວ່າ ເປັນນຶ່ງຂອງສະໜາມບິນ ທີ່ບໍ່ມີ ຄວາມປອດໄພທີ່ສຸດ ຢູ່ໃນບັນດາເມືອງໃຫຍ່ໆຂອງໂລກ ທ່ານ Basuki Tjahaja Purnama ທີ່ຮູ້ກັນດີທົ່ວໄປວ່າ Ahok ກ່າວວ່າ ກ້ອງຖ່າຍວົງຈອນປິດ 2,500 ໜ່ວຍ ຈະ ສັງເກດເບິ່ງປະຊາຊົນ ແລະຊ່ວຍເຫລືອຕຳຫລວດໃນຕິດ ຕາມເບິ່ງເຫດການຕ່າງໆຢູ່ໃນແຕ່ລະຄຸ້ມຂອງນະຄອນຫຼວງ ທ່ານໄດ້ກ່າວເພີ້ມເຕີມວ່າ ຍ້ອນຄວາມທຸກຈົນທີ່ເປັນສາເຫດ ພາໃຫ້ມີການກະ ທຳຜິດ ລັດຖະບານຈະແກ້ໄຂບັນຫານີ້ໂດຍລະບຸໂຕແລະຊ່ວຍປະຊາຊົນຮັບມື ກັບບັນຫາທາງ ດ້ານເສດກິດ ໃນຂະນະດຽວກັນ ຜູ້ບັນຊາການຕຳຫລວດປະຈຳນະຄອນຫຼວງ ທ່ານ Unggung Cahyono ກ່າວວ່າ ບັນດາປ້ອມຍາມຕຳຫລວດຕ່າງໆ ຈະຈັດຕັ້ງຂື້ນຢູ່ທຸກໆແຈຂອງ ນະຄອນຫລວງ ພ້ອມປະກອບອາວຸດຢ່າງຄົບຖ້ວນໃຫ້ແກ່ ເຈົ້າໜ້າທີ່ໃນການຕຽມພ້ອມ ທີ່ຈະຮັບມືກັບພວກກະທຳຜິດ ໃນຕົ້ນອາທິດນີ້ ດັດຊະນີປີ 2015 ຂອງບັນດາເມືອງ ທີ່ມີຄວາມປອດໄພທີ່ສຸດ ຢູ່ໃນໂລກ ລາຍງານໂດຍ ໜ່ວຍສືບລັບ ໄດ້ຮ້ອງ ນະຄອນ Jakarta ວ່າ ເປັນ ເມືອງທີ່ບໍ່ມີຄວາມປອດໄພທີ່ສຸດຢູ່ໃນໂລກ ນະຄອນ Tehran, Ho Chi Minh, Johannesburg ແລະ Riyadh ກໍປະ ກອບເປັນຫ້າ ຫົວເມືອງທີ່ມີຊື່ຢູ່ລຸ່ມສຸດ ນະຄອນ Tokyo ໄດ້ຢູ່ໃນລະດັບທີ່ມີຄວາມປອດໄພທີ່ສຸດຂອງ ເມືອງໃຫຍ່ຢູ່ໃນໂລກ ຕິດຕາມມາດ້ວຍ Singapore, Osaka Stockholm ແລະ Armsterdam